**1.1**

**Mesto Fiľakovo**

podľa § 9a ods. 1 písm. a) zákona č. 138/1991 Zb. o majetku obcí v znení neskorších predpisov a podľa § 281 až § 288 zákona č. 513/1991 Zb. Obchodný zákonník v znení neskorších predpisov

zverejňuje

zámer prenájmu mestských nebytových priestorov

formou obchodnej verejnej súťaže č. 06/2021

schválenou uznesením mestského zastupiteľstva č. 131/2021 zo dňa 23.11.2021.

**PREDMET SÚŤAŽE**

Predmetom obchodnej verejnej súťaže (ďalej len „OVS“) je prenájom uvoľnených nebytových priestorov na poschodí stavby „Predajňa súp.č. 765“ na Námestí slobody vo Fiľakove o celkovej ploche 283,10 m2, ktoré sú vo vlastníctve Mesta Fiľakovo a ktoré sú zapísané na LV č. 2272 k.ú. Fiľakovo v podiele 1/1.

**OPIS PREDMETU OVS**

Ponúkaný nebytový priestor je vhodný predovšetkým na komerčné, kancelárske účely alebo na poskytovanie služieb. Budova sa nachádza v centre mesta na Námestí slobody. Cena za prenájom (viď. nižšie podmienky súťaže) nezahŕňa služby spojené s užívaním nebytových priestorov (elektrina, teplo, voda, stočné, odvoz odpadu a pod.)

**PODMIENKY SÚŤAŽE**

1. Súťaž sa začína dňa 17. decembra 2021, t.j. dňom jej uverejnenia na internetovej stránke mesta <http://www.filakovo.sk> a na úradnej tabuli mesta Fiľakovo.

2. Minimálna cenová ponuka za prenájom nebytových priestorov na 1. poschodí o celkovej ploche 283,10 m2 : 350,00 EUR/mesiac + režijné náklady

3. Doba nájmu : od 1. februára 2022 na dobu neurčitú

4. Návrh do OVS predkladá záujemca v zalepenej obálke, kde uvedie meno, adresu záujemcu a označenie „OVS č. 06/2021 – NEBYTOVÉ PRIESTORY NÁM. SLOBODY – NEOTVÁRAŤ“

V obálke záujemca predloží:

1. návrh nájomnej zmluvy
2. súhlas záujemcu so súťažnými podmienkami,
3. súhlas záujemcu so spracovaním osobných údajov na účely zabezpečenia úkonov spojených s OVS,
4. čestné vyhlásenie záujemcu o tom, že v čase podania návrhu nie je voči nemu vedené exekučné konanie,
5. čestné vyhlásenie záujemcu o tom, že v čase podania návrhu nemá žiadne podlžnosti voči vyhlasovateľovi a ani organizáciám zriadeným mestom,

5. Kritériom na vyhodnotenie ponúk je najvyššia ponúkaná cena za predmet súťaže v celku.

-2-

7. Návrh musí byť doručený na adresu vyhlasovateľa : Mestský úrad Fiľakovo, oddelenie ekonomiky a majetku mesta, Radničná 25, 986 01 Fiľakovo najneskôr **do 25. januára 2022 do 14.00 hod**. Návrh doručený po stanovenom termíne, alebo v ktorom nebude splnená niektorá zo stanovených podmienok súťaže, nebude do súťaže zaradený.

8. Návrhy predložené do OVS vyhodnotí komisia schválená Mestským zastupiteľstvom vo Fiľakove uznesením č. 131/2021 zo dňa 23.11.2021. Výsledok OVS oznámi vyhlasovateľ účastníkom súťaže do 28. januára 2022.

9. Zasadnutie hodnotiacej komisie sa uskutoční v termíne najneskôr do 27.01.2022.

10. Vyhlasovateľ si vyhradzuje

- právo odmietnuť všetky predložené návrhy a ukončiť súťaž bez výberu návrhu,

- právo v odôvodnených prípadoch súťažné podmienky meniť alebo súťaž zrušiť,

- právo predĺžiť lehotu na vyhlásenie výsledku súťaže,

- právo v prípade formálnych nedostatkov návrhu, ktoré nemenia obsah, vyzvať navrhovateľa na doplnenie a vykonanie opravy,

- právo odmietnuť návrh, ktorý neobsahuje požadované náležitosti súťaže,

- právo odmietnuť návrh, ktorý obsahuje zjavne nepravdivé skutočnosti a informácie,

- právo ponúknuť uzavretie nájomnej zmluvy ďalšiemu v poradí určenom výberovou komisiou, ak víťaz písomne oznámi, že nemá záujem o uzavretie nájomnej zmluvy, alebo ak nepodpíše nájomnú zmluvu

11. Záujemcovia nemajú nárok na náhradu nákladov spojených s účasťou na súťaži.

12. Ďalšie informácie na tel.: 047/4381001 kl. 124 alebo 0915264290, resp. [zoltan.varga@filakovo.sk](mailto:zoltan.varga@filakovo.sk)

Vo Fiľakove, dňa 17.12.2021

v.r.

Mgr. Attila Agócs, PhD.

primátor mesta

Prílohy:

Súťažné podmienky **1.2**

Situácia nehnuteľností **1.3**

Návrh nájomnej zmluvy **2a**

Súhlas záujemcu so súťažnými podmienkami **2b**

Súhlas záujemcu so spracovaním osobných údajov **2c**

Čestné vyhlásenia záujemcu podľa bodov **2d) a 2e)**